Hannu Patronen vaihtaa HIFK:n riveihin.

Kokenut keskuspuolustaja Hannu Patronen jatkaa uraansa Veikkausliigan nousijaseurassa HIFK:ssa.

Patronen, 34, pelasi päättyneen kauden HJK:n riveissä.

– Hannusta saamme nopean, kokeneen ja fyysisesti vahvan IFK:n näköisen pelaajan puolustuslinjaan. Kyseessä on pelaaja, joka tuo johtajuutta joukkueeseen mm. A-maajoukkueen ja ulkomaisissa seuroissa saadun kokemuksen perusteella, HIFK:n urheilutoimenjohtaja Mika Lönnström sanoi seuran tiedotteessa.

Patronen aloitti uransa Hongassa ja on pelannut sen jälkeen Ruotsissa ja Norjassa. Patronen palasi Suomeen kaudelle 2017 HJK:n riveihin.